આગામી આઠ એપ્રિલથી શરૂ થારી ચૈત્રી નવરાત્રિના પગલે પાવાગઢ શક્તિપીઠમાં યાત્રિકો માટે ભોજન, પાણી, સુરક્ષાને લગતી તૈયારીઓ પૂરજોશમાં ચાલી રહી છે. ચૈત્રી નવરાત્રી દરમ્યાન મંદિરના પરિસરમાં 100 સ્વયંસેવકો, 50 ખાનગી સિકયુરીટી તેમજ ઇમજન્સી મોબાઇલ ઓકસિજનની વ્યવસ્થા કરવામાં આવી છે. ચૈત્રી નવરાત્રીના પ્રથમ દિવસે દોઢથી બે લાખ યાત્રાળુઓ પાવાગઢ ખાતે ઉમટે તેવી શક્યતા હોવાથી તંત્ર ભક્તજનોને મુશ્કેલી ન પડે તે માટે સાબદું થયું છે. નવરાત્રિમાં માતાજીના દર્શન સવારના 2.00થી રાતના 10.00 સુધી થઈ શકશે.